**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

[**053@dlf.org**](mailto:053@dlf.org)

**Hjemmeside:**

**www.**

**kreds53.org**

**Åbningstider**

**Kredskontoret:**

Mandag 10-15

Tirsdag 10-15

Onsdag 10-15

Torsdag10-15

Fredag 9-13

|  |  |  |
| --- | --- | --- |
|  | **Nyhedsbrev**  **Nr. 11**  **32. Årgang** | **Faglig information**  **til medlemmerne fra**  **Kalundborg Lærerkreds**    ***26. september 2023*** |

***Kære medlemmer***

I disse dage venter vi spændt på offentliggørelsen af budgetforliget, som efter sigende er indgået her i Kalundborg. Når man hører om de svimlende beløb, der skal spares på skolevæsnet andre steder – i Aalborg skal der fyres 101 lærere – i Sønderborg sparer de 23 mio alene på skoleområdet, - så sætter det tingene lidt i perspektiv. Uanset hvad politikerne hos os har fundet på at blive enige om, så ser det i hvert fald ikke så sort ud som mange andre steder.

Vi afventer stadig den sidste tilretning af vores forhandling af de lokale løndele. Egentlig blev vi færdige med at forhandle for et stykke tid siden, - men i mellemtiden fik personalechefen – Søren Fussing – nyt job, så der er nok ekstra travlt på HR-gangen. Mere om begge disse emner, når de foreligger.

***Kongres 23***

Jeg ved godt, at kongres lyder lidt tørt og fjernt. Men faktisk er det jo foreningens vigtigste, besluttende myndighed.

Formand Gordon talte i sin mundtlige beretning ([som du kan se her](https://www.dlf.org/om-dlf/kongres-i-danmarks-laererforening/kongres-september-2023/03-formandens-beretning)) varmt for den samarbejdende tilgang – som giver resultater. DLF opfattes som en troværdig samarbejdspartner, – vi bliver lyttet til og taget med på råd. Beretningens indhold samlende sig i øvrigt under følgende 5 overskrifter – som den efterfølgende debat også blev inddelt i: 1. Investeringer i folkeskolen – er afgørende nødvendige. [Læs resolutionen her.](https://www.dlf.org/media/16282753/kongresresolution-folkeskolen-har-brug-for-oekonomisk-opbakning-fra-christiansborg.pdf) 2. Stærke fællesskaber – arbejdet med inklusion og trivsel. Skolen kan ikke løfte opgaven alene. 3. Rammerne for medlemmernes arbejde – arbejdsmiljø, arbejdsvilkår og kvalitet i undervisningen. 4. Uddannede lærere – rekruttering og fastholdelse. 5. Fællesskaber i foreningen – i organisationen, i professionen og blandt medlemmerne.

DLF’s strategiske målsætninger for den kommende hovedstyrelsesperiode – 2024 – 2027. Der har været arbejdet en del med målsætningerne hen over det seneste år, så der var derfor ikke så meget debat om deres indhold på kongressen, – de fleste talere havde mere fokus på, hvilke mere konkrete handlinger, der så skal komme efter. Desuden var det tydeligt, at vi ønsker at komme af med de nationale tests – og har brug for et opgør med karakterer og prøver.

OK24 – fyldte helt naturlig meget. Realløn, kompetenceudvikling, lærerstartsordning og seniorvilkår er centrale stikord her. Der er ikke længe til forhandlingerne går i gang – og før det skal forhandlingsfællesskabet selvfølgelig have afklaret, hvordan vi holder sammen på det fællesskab. Ikke mindst set i lyset af de trepartsforhandlinger som starter lige om lidt – hvor nogle faggrupper jo er stillet lønstigninger i udsigt – og andre ikke. Det bliver et spændende forår.

For at sikre hovedforeningens økonomi blev flere tiltag vedtaget – bla. en kontingentstigning på 6 kr. pr. måned i både 2024 og 2025.

Endelig valgte vi formand – Gordon havde ingen modkandidater – og modtog et fuldt fortjent bragende bifald. Som næstformand blev Niels Jørgen Jensen i et tæt løb med den anden kandidat – Regitze Flannow.

Som altid havde kongressen en stribe gæstetalere. I år var det vores borgmester, Martin Damm – i sin egenskab af KL-formand, Poul Nyrup som talte om Headspace – og meget andet – og endelig undervisningsminister Mattias Tesfaye. [Faktisk alle tre virkeligt gode taler, som man kan se – og høre - HER – rul lidt ned på siden.](https://www.dlf.org/om-dlf/kongres-i-danmarks-laererforening/kongres-september-2023/03-formandens-beretning)

*Lone Varming,*

*kredsformand*

**LÆRERNES**

**A-KASSE**

**TLF:**

**70 10 00 18**

**LÆRERNES**

**PENSION**

**TLF:**

**70 21 61 31**

**Hoved**

**foreningen**

**DLF:**

**[www.dlf.org](http://www.dlf.org)**

***Forkert kontingentopkrævning***

Sidste måned oplevede nogle få af jer, at I ikke blev opkrævet kontingent hos DLF.

I vil derfor blive opkrævet dobbelt denne måned. Det er en fejl i systemet hos DLF, så ingen grund til bekymring

*Anita Rathje,*

*Kasserer/næstformand*

***Efterårsferie og sygdom***

Skulle du være så uheldig at blive syg i efterårsferien, skal du være opmærksom på, at efterårsferien ikke længere er at betragte som egentlig ferie, men i stedet som elevfri dage (eller 0-dage).

Sygdom i efterårsferien giver derfor ikke ret til erstatningsferie, men betragtes som enhver anden sygdomsperiode i løbet af året.

*Søren Rytter Johansen,*

*kredsstyrelsesmedlem*

***LÆRERTALKS 2023***

Et billede, der indeholder tekst, Ansigt, tøj, smil

Automatisk genereret beskrivelse

Vær med til at lytte til online-versionen af årets lærertalks. Vi mødes på kredskontoret kl. 17 på de nævnte datoer og spiser noget sammen – [du kan læse mere om de enkelte talere her](https://laka.dk/l%C3%A6rertalks/).

Du kan tilmelde dig enten via begivenheden på kredsens facebookside – eller ved at skrive til [053@dlf.org](mailto:053@dlf.org)

***Online medlemsmøde***

HUSK årets første online medlemsmøde: Mandag den 9. oktober kl. 16-16.30. Emnerne kan (fx) være kommunens budget for 24, DLF’s kongres – og er en halv time passende til sådan et onlinemøde?

Du kan få linket af din TR – eller bed om det på [053@dlf.org](mailto:053@dlf.org) – eller ring 24895112